*Jézus pedig vette a kenyereket, hálát adott, és kiosztotta az ott ülőknek; ugyanúgy osztott a halakból is, amennyit kívántak.* (Jn6,11)

Jézus átvette azt amit felkínáltak, hálát adott és osztott. Amit odaadsz, az többé nem a tied! De Jézus kezében a legjobb helyen van!

Mennyi ideig tart kiszolgálni ezt a tömeget? Egy embernek rengeteg idő kell(ene), de hát ott vannak a tanítványok! A kenyér és a hal az ő kezükben is szaporodott. Mindegyik kapott egy darabkát, tör belőle és tovább adja ... és több van a kezében. Aztán megismételi és újból több van a kezében.

A tanítványok helyzete: szemük láttára és kezeik között létrejön a kenyérszaporodás. Micsoda esemény!

Jézus tudta mit akar tenni! Neki jó terve van számodra. Be is akar vonni ebbe a munkába. Van feladata számodra! Keresd Őt – várnak a csodák! *Vadon Gyula*